Ma ddejjaqni xejn li l-Gvern jordna investigazzjonijiet fuq affarijiet li setgħu saru ħażin fil-passat. Jekk hemm xi ħaġa ħażina f'xi konkos jew jekk kien hemm xi kuntratt li ma ngħatax kif suppost għandna kull dritt inkunu nafu. Jekk ikun ippruvat li dawn l-istejjer huma tassew "skandli", dawk responsabbli għandhom iħallsu ta' għemilhom kriminalment u/jew politikament skont dak li jinstab. Ladarba dan il-Gvern għandu ħeġġa kbira jinvestiga dawk li jqis bħala "skandi" ta' Gvernijiet Nazzjonalisti tal-passat, infakkru fi tliet skandli kbar li għal xhur sħaħ iddominaw l-aħbarijiet u l-programmi tal-istazzjonijiet ONE u l-gazzetti tal- u tal-GWU. L-ewwel wieħed minn dawn l-"iskandli" kbar imur lura għaż-żmien meta kien qed jingħata l-konkos f'Mater Dei. Tiftakruh l-"iskandlu tad-Daewoo"? Żewġ "skandli" oħra kbar iktar riċenti huma dawk tal-bridge Manwel Dimech u l-aħħar iżda mhux l-inqas, l-"iskandlu tal-Mistra". Dan tal-aħħar tant kien skandlu kbir skont il-Labour li dwaru kitbu ktieb. Illum l-eks Ministri u l-eks Deputat Nazzjonalisti protagonisti f'dawn l-"iskandli" huma kollha b'xi mod assoċjati mal-Gvern ta' Joseph Muscat. Nittama li dan l-istat ta' fatt ma jnaqqas xejn mill-għatx li għandu l-Gvern Laburista għall-ġustizzja. Dawn li ġejjin huma produzzjonijiet tal-Partit Laburista:
Skandli tal-passat